ગામમાં એક માત્ર પ્રાથમિક શાળા આવેલી છે જેમાં ૧૩૫ જેટલા બાળકો અભ્યાસ કરે છે અને ગામમાં કોઈ સરકારી નોકરી ન કરતું હોવાનું પણ સ્થાનિક લોકોએ જણાવ્યું હતું. ગામમાં સરકાર દ્વારા ઓરમાયું વર્તન થતું હોય એવું લાગે છે, કારણ કે જો બાળક ૮મુ ધોરણ પાસ કરે તો તેને ફરજીયાત ચાલીને કે સાયકલ લઈને જવું પડે. છોકરાઓ તો કદાચ અપડાઉન કરી લે પણ જો કોઈ છોકરીને વધુ અભ્યાસ કરવો હોય તો ગાંધીનગરના આ ગામમાં રહીને ભણવું એક મોટો પડકાર બને.